Oficiālais Vēstnesis L 213 , 21/07/1982 Lpp. 0027 - 0028

Speciālizdevums somu valodā: Nodaļa 3 Sējums 15 Lpp. 0105

Speciālizdevums spāņu valodā: Nodaļa 03 Sējums 25 Lpp. 0318

Speciālizdevums zviedru valodā: Nodaļa 3 Sējums 15 Lpp. 0105

Speciālizdevums portugāļu valodā Nodaļa 03 Sējums 25 Lpp. 0318



Komisijas Direktīva (1982. gada 23. jūnijs), ar ko nosaka sastāvdaļu kategorijas, kuras var izmantot lolojumdzīvnieku barības maisījumu marķēšanai (82/475/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību [1], kurā jaunākie grozījumi izdarīti ar Komisijas Direktīvu 80/695/EEK [2], un jo īpaši tās 10. pantu, tā kā iepriekšminētā direktīva nosaka, ka dalībvalstis var pieprasīt vai atļaut tādas sastāvdaļas, kuras izmanto barības maisījumu ražošanā un kuras jādeklarē; tā kā līdz Kopienas noteikumu pieņemšanai dalībvalstis var atļaut aizstāt sastāvdaļu deklarāciju ar to kategoriju deklarāciju, kuras ietver vairākas sastāvdaļas; tā kā dažu dalībvalstu noteikumi pieļauj sastāvdaļu grupēšanu dažādās kategorijās; tā kā tādēļ identiski noteikumi par marķēšanu ir jānosaka tā, lai veicinātu tirdzniecību starp dalībvalstīm; tā kā šos noteikumus piemēro vienīgi lolojumdzīvnieku barības maisījumiem; tā kā noteikumiem, kas attiecas uz barības maisījumu marķēšanu galvenokārt jānodrošina atbilstīga informācija produktu izmantotājiem; tā kā var norādīt tikai tādu kategoriju, kurā izmantotā sastāvdaļa vai sastāvdaļas iekļautas minētās kategorijas definīcijā; tā kā pēc analoģijas ar noteikumiem, kuri izklāstīti attiecībā uz sastāvdaļu deklarāciju, kategoriju saraksts jāiesniedz atkarībā no dalībvalstu izklāstītajiem noteikumiem, vai nu norādot katras esošās kategorijas apjomu vai arī dilstošā secībā pēc to svara barības maisījumos; tā kā tomēr neiespējami noteikt tās kategorijas, kuras aptver visas barības maisījumu sastāvdaļas; tā kā tādēļ līdztekus tam ražotājam jānorāda jebkuras sastāvdaļas, kuras nepieder nevienai no pielikumā minētajām kategorijām; tā kā šajā direktīvā paredzētie pasākumi atbilst Barības pastāvīgās komitejas atzinumam, IR PIEŅĒMUSI ŠO DIREKTĪVU. 1. pants Gadījumos, kad saskaņā ar Direktīvas 79/373/EEK 5. panta 7. punktu, dalībvalstu tiesību aktos noteikts, ka norādi uz konkrēto sastāvdaļu nosaukumu var aizstāt ar tās kategorijas nosaukumu, kurai sastāvdaļas pieder, uz lolojumdzīvnieku barības maisījumu iesaiņojuma, trauka vai etiķetes var norādīt vienīgi šeit pielikumā minētās kategorijas. 2. pants Vēlākais līdz 1985. gada 1. janvārim dalībvalstīs stājas spēkā normatīvie un administratīvie akti, kas nepieciešami, lai izpildītu šīs direktīvas noteikumus. Dalībvalstis par to nekavējoties informē Komisiju. 3. pants Šī direktīva ir adresēta dalībvalstīm. Briselē, 1982. gada 23. jūnijā Komisijas vārdā — Komisijas loceklis Poul Dalsager [1] OV L 86, 6.4.1979., 30. lpp. [2] OV L 188, 22.7.1980., 23. lpp. -------------------------------------------------- PIELIKUMS Sastāvdaļu kategorijas, kuras var norādīt atsevišķu sastāvdaļu vietā Nr. Kategorijas apraksts | Definīcija | 1.Gaļas un dzīvnieku atvasinājumi | Visas nokautā siltasiņu dzīvnieka daļas, kuras pārklātas ar mīkstumu, svaigā veidā vai konservētas, attiecīgi apstrādātas, un visi siltasiņu dzīvnieku liemeņu vai to daļu pārstrādes produkti un atvasinājumi svaigā veidā vai konservēti, attiecīgi apstrādāti | 2.Piens un piena atvasinājumi | Visi piena produkti svaigā veidā vai konservēti, attiecīgi apstrādāti, un to pārstrādes rezultātā iegūtie atvasinājumi | 3.Olas un to atvasinājumi | Visi olu produkti svaigā veidā vai konservēti, attiecīgi apstrādāti, un to pārstrādes rezultātā iegūtie atvasinājumi | 4.Eļļas un tauki | Visas dzīvnieku un augu eļļas un tauki | 5.Raugi | Visi raugi, kuru šūnās ir pārtraukti dzīvības procesi un kuri ir izžāvēti | 6.Zivis un to atvasinājumi | Zivs vai tās daļas svaigā veidā vai konservētas, attiecīgi apstrādātas, un to pārstrādes rezultātā iegūtie atvasinājumi | 7.Labība | Visu veidu labība neatkarīgi no to noformējuma, vai produkti, kuri iegūti no cieti saturošas endospermas | 8.Dārzeņi | Visu veidu dārzeņi un pākšaugi svaigā veidā vai konservēti, attiecīgi apstrādāti | 9.Augu izcelsmes atvasinājumi | Atvasinājumi, kas iegūti, apstrādājot dārzeņu produktus, jo īpaši graudus, dārzeņus, pākšaugus un eļļu | 10.Augu olbaltumvielu ekstrakti | Visi augu izcelsmes produkti, kuros atbilstīga procesa rezultātā ir iegūta vismaz 50 % sausnas kopproteīna koncentrācija, un kurus iespējams pārstrukturēt (teksturēt) | 11.Minerāli | Visas neorganiskās vielas, kuras ir derīgas dzīvnieku barībai | 12.Dažādi cukuri | Visu veidu cukurs | 13.Augļi | Visu veidu augļi svaigā veidā vai konservēti, attiecīgi apstrādāti | 14.Rieksti | Visi no čaumalām iegūtie kodoli | 15.Sēklas | Visu veidu sēklas, veselas vai rupji saberztas | 16.Aļģes | Aļģes svaigā veidā vai konservētas, attiecīgi apstrādātas | 17.Moluski un vēžveidīgie | Visu veidu moluski, vēžveidīgie, svaigā veidā vai konservēti, attiecīgi apstrādāti, un to pārstrādes atvasinājumi | 18.Kukaiņi | Visu veidu kukaiņi un to attīstības stadijas | 19.Maizes izstrādājumi | Visu veidu maize, kūkas, cepumi un makaronu izstrādājumi | --------------------------------------------------